Nuorten koripalloilijoiden polku levenee
Ilkka Palviainen Koripalloliiton ja Kisakallion yhteispalkkauksella Kisakallioon
Kuva: Kisakallion rehtori ja valmennuskeskuksen johtaja Asko Härkösen(keskellä) asiantuntijatiimi vahvistui uudella osaajalla: Ilkka Palviainen(oikealla) aloitti kesäkuun alusta alkaen koripallon valmennuksen kehittäjänä nuorten parissa. Vasemmalla vastikään Romaniasta valmennuskeikalta palannut Koripallon valmennuksen johtaja Jukka Toijala.
– Koripalloliitto ja Kisakallio ovat palkanneet aikaisemmin maajoukkuevalmentajana toimineen Ilkka Palviaisen Olympiakomitean tuella Kisakallioon kehittämään ja vahvistamaan koripallon valmennusta erityisesti koripalloilijan polun alkupäässä, yläkoululeirityksessä. Tällä turvaamme, että suomalaiset lahjakkuudet saavat parasta mahdollista valmennusta aiempaa aikaisemmin, Koripalloliiton valmennuksen johtaja Jukka Toijala vahvistaa.
Joensuulaislähtöinen Palviainen tulee Lohjalle positiivisin odotuksin. Luokanopettajan ja kasvatustieteiden maisterin koulutus ja pitkä ura valmentajana ovat erinomainen pohja yläkouluikäisten tukemiseen kohti huippu-urheilijan uraa. Kisakallio muine asiantuntijoineen on tuttu paikka.
– Ole iloinen mahdollisuudesta ja asetetut haasteet tuntuvat hyvältä. On hienoa päästä tekemään päivittäistä työtä suomalaisen koripallon edistämiseksi.
Jukka Toijala on puolestaan on palannut Suomeen ja Kisakallioon kolmen kuukauden pituiselta vapaalta, jonka aikana hän toimi Romanialaisen koripallojoukkueen Steaua CSM Bukarestin päävalmentajana.
– Hyvä, silmiä avaava kokemus. Kymmenen Suomen korisliiga -vuoden jälkeen kolme kuukautta opetti enemmän kuin viimeinen viisi vuotta tutuissa ympyröissä. Kesä menee nyt tässä tutuissa hommissa Susijengin kanssa, katsotaan sitten mitä syksy tuo tullessaan.
Tutustu yläkoululeiritykseen
Hakukriteerit ja hakulinkit
Suomen Olympiakomitean yläkouluikäisten Valtakunnallisen Urheiluakatemiaohjelman leirimallissa urheiluopisto tarjoaa urheilijoille leiritysprojektin, jonka tarkoitus on antaa eväitä arkeen leirien välisenä aikana. Mahdollista on myös, että urheilijan arjessa yhdistyvät leiritys- ja koulumallit. Leiritysmalli on erityisen soveltuva olosuhdelajien nuorille sekä oppilaille joiden koulut eivät kuulu urheiluakatemiaverkostoon
Koripallon leiritarjontaa Kisakalliossa
STC Shooting Camp